Source: http://www.aggelopoulos.net/news/new-conditions-for-unemployment-subsidy-oaee-from-01-01-2013/
Timestamp: 2017-07-23 00:38:47+00:00
Document Index: 36007574

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Νέες προϋποθέσεις χορήγησης επιδόματος ανεργίας ΟΑΕΔ από 1-1-2013.
Το δίκτυο συνεργατών Aggelopoulos σας ενημερώνει για την νέα εγκύκλιο του Ο.Α.Ε.Δ. που αφορά τα επιδόματα ανεργίας τα οποία θα χορηγηθούν από 1-1-2013 και μετά. Με τις νέες οδηγίες που έχουν δοθεί όσοι εργαζόμενοι έχουν συμπληρώσει 450 ημέρες επιδότησης (όριο 2013) ή 400 ημέρες επιδότησης (όριο 2014) την τελευταία τετραετία πριν την υποβολή της αίτησης δεν θα μπορούν να λάβουν εκ νέου επίδομα ανεργίας. Ακολουθεί το πλήρες κείμενο της εγκυκλίου:
Αρ. Πρωτ.: B140640/25.10.2012
Θέμα: «Προϋποθέσεις επιδότησης τακτικής ανεργίας και οικονομική ενίσχυση των επιδοτουμένων ανέργων για τις εορτές του Πάσχα και των Χριστουγέννων».
I. ΝΕΑ ΔΙΑΜΟΡΦΩΣΗ ΤΩΝ ΠΡΟΫΠΟΘΕΣΕΩΝ ΕΠΙΔΟΤΗΣΗΣ ΤΑΚΤΙΚΗΣ ΑΝΕΡΓΙΑΣ
Σύμφωνα με την παρ. 1 του άρθρου 39 του ν.3986/2011 προστίθεται στο άρθρο 6 του ν.1545/1985 (Α΄ 91) παράγραφος 8 ως εξής:
«8. Από 1.1.2013, σε κάθε περίπτωση τα ημερήσια επιδόματα ανεργίας, εντός της προηγούμενης από την εκάστοτε έναρξη της επιδότησης λόγω ανεργίας, τετραετίας, δεν είναι δυνατόν να είναι περισσότερα των τετρακοσίων πενήντα (450). Εάν εντός της τετραετίας ο άνεργος έχει επιδοτηθεί για χρονικό διάστημα μικρότερο των τετρακοσίων πενήντα (450) ημερήσιων επιδομάτων, δικαιούται να επιδοτηθεί λόγω ανεργίας για τον υπόλοιπο αριθμό ημερήσιων επιδομάτων, μέχρι τη συμπλήρωση του ανώτατου ορίου των τετρακοσίων πενήντα (450) ημερήσιων επιδομάτων. Από 1.1.2014 τα ημερήσια επιδόματα ανεργίας στην τετραετία δεν είναι δυνατόν να είναι περισσότερα των τετρακοσίων (400).»
Τα παραπάνω σημαίνουν ότι στις προϋποθέσεις επιδότησης των ανέργων προστίθεται μια επιπλέον η οποία λειτουργεί περιοριστικά ως προς τη διάρκεια του χρονικού διαστήματος
επιδότησης. Συγκεκριμένα, για δικαιούχους επιδότησης ανεργίας, των οποίων η επιδότηση ξεκινά μετά την 1-1-2013, μετά τον προσδιορισμό της διάρκειας της επιδότησης που δικαιούνται οι ασφαλισμένοι λόγω των ασφαλιστικών προϋποθέσεων που έχουν συγκεντρώσει, θα υπολογίζεται ο αριθμός των ημερησίων επιδομάτων ανεργίας των οποίων είχαν καταστεί δικαιούχοι τα τελευταία τέσσερα έτη πριν την έναρξη της επιδότησης. Στη συνέχεια, όσον αφορά στις επιδοτήσεις που ξεκινούν εντός του ημερολογιακού έτους 2013, θα ελέγχουν τη διαφορά που προκύπτει μεταξύ των ημερησίων επιδομάτων που έλαβαν αθροιστικά στην τελευταία τετραετία πριν την έναρξη της επιδότησης και του αριθμού 450 (ημερησίων επιδομάτων που τίθεται ως όριο για το έτος 2013). Ακολούθως θα ελέγχουν αν ο αριθμός που βρήκαν ως υπόλοιπο της διαφοράς είναι μεγαλύτερος ή μικρότερος από τον αριθμό ημερών επιδότησης που προκύπτει από τις ασφαλιστικές προϋποθέσεις που συγκεντρώνουν οι ασφαλισμένοι. Στην περίπτωση που ο αριθμός ημερών ασφάλισης που προκύπτει από το υπόλοιπο της αφαίρεσης μεταξύ των ημερησίων επιδομάτων που έλαβαν αθροιστικά στην τελευταία τετραετία από τον αριθμό των 450, είναι μικρότερος από τον αριθμό των ημερησίων επιδομάτων ανεργίας που δικαιούνται οι ασφαλισμένοι λόγω των ασφαλιστικών προϋποθέσεων που έχουν συγκεντρώσει (π.χ. στο 14μηνο) θα δίνουν ως επιδότηση τον αριθμό των ημερών ασφάλισης που προκύπτει από την αφαίρεση αυτή. Σε περίπτωση που η διαφορά που προκύπτει από την αφαίρεση που περιγράψαμε προηγουμένως είναι μεγαλύτερη από την επιδότηση που δικαιούνται οι ασφαλισμένοι λόγω των ασφαλιστικών προϋποθέσεων που συγκεντρώνουν, τότε θα τους εγκρίνεται ως διάρκεια επιδότησης αυτής που δικαιούνται λόγω των ασφαλιστικών προϋποθέσεων που έχουν συγκεντρώσει.
Η παραπάνω διαδικασία θα επαναλαμβάνεται και στις επιδοτήσεις ανεργίας των οποίων η έναρξη τοποθετείται από την 1.1.2014 και μετά, με την διαφορά ότι το άθροισμα των ημερησίων επιδομάτων ανεργίας που έλαβαν οι ασφαλισμένοι την τελευταία τετραετία πριν την έναρξη της επιδότησης θα αφαιρείται από τον αριθμό των 400 (ημερησίων επιδομάτων ανεργίας).
Διευκρινίζουμε ότι στο άθροισμα των ημερησίων επιδομάτων ανεργίας που έλαβαν οι ασφαλισμένοι την τελευταία τετραετία πριν την έναρξη της επιδότησης θα προστίθενται και οι ημέρες των επιδομάτων ανεργίας τα οποία ενώ είχαν εγκριθεί ως επιδότηση αλλά οι ασφαλισμένοι δεν τα εισέπραξαν λόγω στέρησης λόγω παρέλευσης της ημερομηνίας που αυτά είχαν καταστεί απαιτητά.
Έστω ότι η διάρκεια της επιδότησης βάσει των ασφαλιστικών προϋποθέσεων του επιδοτούμενου βάσει των ημερών ασφάλισης που συγκεντρώνει στο κρίσιμο χρονικό διάστημα = α.
Παράδειγμα 1: έστω ότι εμφανίζεται ασφαλισμένος του οποίου η έναρξη επιδότησης ανεργίας αρχίζει την 3.1.2013 και βάσει των ημερών ασφάλισης που συγκεντρώνει στο κρίσιμο χρονικό διάστημα δικαιούται 12μηνη επιδότηση (δηλ. 300 ημερήσια επιδόματα ανεργίας).
Στη συνέχεια ελέγχουμε πόσα ημερήσια επιδόματα ανεργίας του χορηγήθηκαν μεταξύ του διαστήματος 3.1.2009 – 2.1.2013. Έστω ότι διαπιστώσαμε ότι του χορηγήθηκαν 210 ημερήσια επιδόματα εντός του διαστήματος αυτού. Αφαιρώντας από τα 450 ημερήσια επιδόματα που προσδιορίζει ως όριο ο νόμος απομένει ένα υπόλοιπο 240 ημερών επιδότησης. Στην περίπτωση αυτή ο ασφαλισμένος θα τύχει επιδότησης για 240 ημερήσια επιδόματα ανεργίας αντί για τα 300 που θα είχαν εγκριθεί βάσει των ασφαλιστικών προϋποθέσεων που συγκέντρωσε στο κρίσιμο χρονικό διάστημα.
Στη συνέχεια ελέγχουμε πόσα ημερήσια επιδόματα ανεργίας του χορηγήθηκαν μεταξύ του διαστήματος 3.1.2009 – 2.1.2013. Έστω ότι διαπιστώσαμε ότι του χορηγήθηκαν 440 ημερήσια επιδόματα εντός του διαστήματος αυτού. Αφαιρώντας από τα 450 ημερήσια επιδόματα που προσδιορίζει ως όριο ο νόμος απομένει ένα υπόλοιπο 10 ημερών επιδότησης. Στην περίπτωση αυτή ο ασφαλισμένος θα τύχει επιδότησης για 10 ημερήσια επιδόματα ανεργίας αντί για τα 300 που θα είχαν εγκριθεί βάσει των ασφαλιστικών προϋποθέσεων που συγκέντρωσε στο κρίσιμο χρονικό διάστημα.
Στη συνέχεια ελέγχουμε πόσα ημερήσια επιδόματα ανεργίας του χορηγήθηκαν μεταξύ του διαστήματος 3.1.2009 – 2.1.2013. Έστω ότι διαπιστώσαμε ότι του χορηγήθηκαν 50 ημερήσια επιδόματα εντός του διαστήματος αυτού. Αφαιρώντας από τα 450 ημερήσια επιδόματα που προσδιορίζει ως όριο ο νόμος απομένει ένα υπόλοιπο 400 ημερών επιδότησης. Στην περίπτωση αυτή ο ασφαλισμένος θα τύχει επιδότησης για 125 ημερήσια επιδόματα ανεργίας (δηλαδή την επιδότηση που θα είχε εγκριθεί βάσει των ασφαλιστικών προϋποθέσεων που συγκέντρωσε στο κρίσιμο χρονικό διάστημα).
Στη συνέχεια ελέγχουμε πόσα ημερήσια επιδόματα ανεργίας του χορηγήθηκαν μεταξύ του διαστήματος 18.1.2010 – 17.1.2014. Έστω ότι διαπιστώσαμε ότι του χορηγήθηκαν 400 ημερήσια επιδόματα εντός του διαστήματος αυτού. Αφαιρώντας από τα 400 ημερήσια επιδόματα που προσδιορίζει ως όριο ο νόμος απομένει ένα υπόλοιπο 0 (μηδέν) ημερών επιδότησης. Στην περίπτωση αυτή ο ασφαλισμένος δεν θα λάβει επιδότηση ανεργίας και η αίτησή του θα απορριφτεί.
Στη συνέχεια ελέγχουμε πόσα ημερήσια επιδόματα ανεργίας του χορηγήθηκαν μεταξύ του διαστήματος 18.1.2010 – 17.1.2014. Έστω ότι διαπιστώσαμε ότι του χορηγήθηκαν 480 ημερήσια επιδόματα εντός του διαστήματος αυτού. Αφαιρώντας από τα 400 ημερήσια επιδόματα που προσδιορίζει ως όριο ο νόμος απομένει ένα αρνητικό υπόλοιπο -80 ημερών επιδότησης. Στην περίπτωση αυτή ο ασφαλισμένος δεν θα λάβει επιδότηση ανεργίας και η αίτησή του θα απορριφτεί.
Υποθέτουμε επίσης ότι ο ασφαλισμένος υποβάλει αίτηση την 25.6.2013 για να λάβει τη συνέχιση της επιδότησής του. Από τον έλεγχο και των ημερών επιδότησης για το διάστημα της προηγούμενης τετραετίας, δηλαδή από 25.6.2009 έως 24.6.2013, διαπιστώνουμε ότι έλαβε 355 ημερήσια επιδόματα ανεργίας. Συνάγεται ότι ο ασφαλισμένος έχει δικαίωμα σε επιδότηση λόγω συνέχισης, όχι των 125 ημερών που προέκυψαν από την αναστολή της τελευταίας του επιδότησης αλλά 95 ημερών, επειδή 450 – 355= 95. Ας υποθέσουμε ότι ο ασφαλισμένος επιδοτείται λόγω συνέχισης για το χρονικό διάστημα από 25.6.2013 έως την 13.9.2013, ημέρες επιδότησης 66, οπότε αναστέλλεται και πάλι η επιδότησή του π.χ. επειδή αναχώρησε στο εξωτερικό. Στην περίπτωση αυτή του απομένει νέο υπόλοιπο 29 ημερών επιδότησης (95-66=29).
Αντιθέτως, αν είχε υποβάλει το αίτημα για τη λήψη της συνέχισης της επιδότησής του, υποθέτουμε την 20.12.2013, θα δικαιούταν να λάβει το υπόλοιπο των 29 ημερών επιδότησης επειδή θα ισχύει ακόμα ο περιορισμός των 450 ημερών επειδή η έναρξη της επιδότησης θα είναι στην περίπτωση αυτή εντός του έτους 2013.
α. Για τις εορτές του Πάσχα ίση με το μισό του μηνιαίου ποσού του επιδόματος ανεργίας, εφόσον έχουν επιδοτηθεί για όλο το χρονικό διάστημα από 1ης Ιανουαρίου μέχρι 30 Απριλίου. Αν οι επιδοτούμενοι έχουν συμπληρώσει διάρκεια επιδότησης μικρότερη από αυτήν που καθορίζεται πιο πάνω, δικαιούνται οικονομική ενίσχυση ίση με τρία (3) ημερήσια επιδόματα ανεργίας για κάθε μήνα επιδότησης.
β) Για ενδεικτικό διάστημα επιδότησης από την 25 Ιανουαρίου έως την 30 Μαρτίου ο επιδοτούμενος άεργος θα λάβει 6 ημερήσια επιδόματα ανεργίας ως Δώρο Πάσχα, επειδή το δικαίωμα του είναι 3 ημερήσια επιδόματα ανεργίας για κάθε ολόκληρο μήνα επιδότησης.
γ) Με το ίδιο σκεπτικό, όπως και στην προηγούμενη περίπτωση, θα λάβει 6 ημερήσια επιδόματα ανεργίας ως Δώρο Πάσχα, ασφαλισμένος με διάστημα επιδότησης έστω από την 25 Φεβρουαρίου μέχρι και την 30 Απριλίου.
1) Έστω, ότι ένας ασφαλισμένος έλαβε επιδότηση διαστήματος από 10-5-2012 έως 9-10-2012. στην περίπτωση αυτή ο υπολογισμός του δικαιώματος του σε Δώρο Χριστουγέννων θα γίνει ως εξής:
Για το διάστημα από 1-5-2012 έως 31-5-2012 δικαιούται 6 ημερήσια επιδόματα ανεργίας. Για το διάστημα από 1-6-2012 έως 30-6-2012 δικαιούται 6 ημερήσια επιδόματα ανεργίας. Για το διάστημα από 1-7-2012 έως 31-7-2012 δικαιούται 3 ημερήσια επιδόματα ανεργίας. Για το διάστημα από 1-8-2012 έως 31-8-2012 δικαιούται 3 ημερήσια επιδόματα ανεργίας. Για το διάστημα από 1-9-2012 έως 30-9-2012 δικαιούται 3 ημερήσια επιδόματα ανεργίας. Για το διάστημα από 1-10-2012 έως 31-10-2012 δικαιούται 3 ημερήσια επιδόματα ανεργίας. Για το διάστημα από 1-11-2012 έως 30-11-2012 δικαιούται 3 ημερήσια επιδόματα ανεργίας. Για το διάστημα από 1-12-2012 έως 31-12-2012 δικαιούται 3 ημερήσια επιδόματα ανεργίας. Σύνολο σε Δώρο Χριστουγέννων έτους 2012 θα έχει 25 ημερήσια επιδόματα ανεργίας.
Για το διάστημα από 1-10-2012 έως 31-10-2012 δικαιούται 3 ημερήσια επιδόματα ανεργίας. Σύνολο σε Δώρο Χριστουγέννων έτους 2012 θα έχει 24 ημερήσια επιδόματα ανεργίας.
Για το διάστημα από 1-5-2012 έως 31-5-2012 δικαιούται 6 ημερήσια επιδόματα ανεργίας. Για το διάστημα από 1-6-2012 έως 30-6-2012 δικαιούται 6 ημερήσια επιδόματα ανεργίας. Για το διάστημα από 1-7-2012 έως 31-7-2012 δικαιούται 3 ημερήσια επιδόματα ανεργίας. Για το διάστημα από 1-8-2012 έως 31-8-2012 δικαιούται 3 ημερήσια επιδόματα ανεργίας. Για το διάστημα από 1-9-2012 έως 30-9-2012 δικαιούται 3 ημερήσια επιδόματα ανεργίας. Για το διάστημα από 1-10-2012 έως 31-10-2012 δικαιούται 3 ημερήσια επιδόματα ανεργίας. Για το διάστημα από 1-11-2012 έως 30-11-2012 δικαιούται 3 ημερήσια επιδόματα ανεργίας. Για το διάστημα από 1-12-2012 έως 29-12-2012 δικαιούται 0 ημερήσια επιδόματα ανεργίας. Σύνολο σε Δώρο Χριστουγέννων έτους 2012 θα έχει 24 ημερήσια επιδόματα ανεργίας.
Με ευθύνη των προϊσταμένων να λάβουν γνώση του παρόντος εγγράφου όλοι οι υπάλληλοι.
Η ΠΡΟΪΣΤΑΜΕΝΗ ΤΗΣ Δ/ΝΣΗΣ ΑΣΦΑΛΙΣΗΣ
ΒΑΣΙΛΕΙΑ ΜΑΥΡΑΚΗ
Share this:FacebookTwitterGoogle 5 Σχόλια στο “Νέες προϋποθέσεις χορήγησης επιδόματος ανεργίας ΟΑΕΔ από 1-1-2013.”
ΕΛΕΝΗ λεει:Ιούλιος 13th, 2013
Καλημέρα σας, από τον 7ο εως και τον 11ο του 2012 έχω 100 ένσημα εποχιακά. Από τον 1ο έως και τον 3ο του 2013 έχω άλλα 50 ένσημα όχι εποχιακά. Εαν στη σεζόν 2013 κολλήσω άλλα 50 ένσημα εποχιακά, δικαιούμαι ταμείο ως εποχιακός? Ευχαριστώ εκ των προτέρων για το χρόνο σας.
Αν διαβάσετε το άρθρο που έχουμε αναρτήσει για το επίδομα ανεργίας πατώντας τον σύνδεσμο που ακολουθεί θα βρείτε τις προϋποθέσεις για το ταμείο ανεργείας.
https://www.aggelopoulos.net/news/reinforcement-unemployed-from-13-3-2012/
nicholas λεει:Νοέμβριος 8th, 2013
ΓΕΙΑ ΣΑΣ! ΕΧΩ 180 ΕΝΣΗΜΑ ΤΟ 2012 ΚΑΙ ΓΩΡΑ ΣΤΑ 160 ΤΟ 2013. ΚΑΤΕΘΕΣΑ ΤΑ ΑΠΑΡΑΙΤΗΤΑ ΔΙΑΚΙΟΛΟΓΗΤΙΚΑ ΣΤΟΝ ΟΑΕΔ 29/10/2013 ΜΕ ΤΟ ΧΑΡΤΙ ΑΠΟΛΥΣΗΣ ΜΟΥ ΝΑ ΕΙΝΑΙ ΣΤΙΣ 21/10/2013. ΣΤΟΝ ΟΑΕΔ ΑΡΧΙΚΑ ΜΟΥ ΔΩΣΑΝΕ ΤΗ ΚΑΡΤΑ ΑΝΕΡΓΟΥ ΜΟΝΟ. ΜΕΤΑ ΑΠΟ 1 ΒΔΟΜΑΔΑ ΞΑΝΑΠΗΓΑ ΜΕ ΣΚΟΠΟ ΝΑ ΡΩΤΗΣΩ ΠΟΤΕ ΘΑ ΠΑΡΩ ΕΠΙΔΟΜΑ. ΜΟΥ ΔΩΣΑΝ ΤΗΝ ΑΙΤΗΣΗ ΠΟΥ ΕΠΡΕΠΕ ΝΑ ΜΟΥ ΕΙΧΑΝ ΔΩΣΕΙ ΠΡΙΝ ΚΑΙ ΜΟΥ ΕΙΠΑΝ ΝΑ ΞΑΝΑΠΑΩ ΣΕ 1 ΜΗΝΑ ΠΑΛΙ!!! ΕΙΝΑΙ ΣΟΒΑΡΑ ΠΡΑΓΜΑΤΑ ΑΥΤΑ??? ΑΥΤΗ ΕΙΝΑΙ Η ΔΙΑΔΙΚΑΣΙΑ ΠΟΥ ΑΚΟΛΟΥΘΕΙΤΑΙ? ΡΩΤΩ ΓΙΑΤΙ ΣΤΟΝ ΟΑΕΔ ΤΗΣ ΠΕΡΙΟΧΗΣ ΜΟΥ ΚΑΘΕ ΑΛΛΟ ΠΑΡΑ ΕΞΥΠΗΡΕΤΙΚΟΙ ΕΙΝΑΙ
Κύριε Nicholas,
Αρχικά θα έπρεπε ο ΟΑΕΔ την κάρτα ανεργίας και την αίτηση για το επίδομα να τις παραλάβει από την πρώτη μέρα που πήγατε. Μετά την αίτηση είσαστε υποχρεωμένος ανα διαστήματα που ορίζει ο ΟΑΕΔ να προσέρχεστε στο υποκατάστημα για να συνεχίζεται υποχρεωτικά η καταβολή του επιδόματος. Η πρώτη παρουσία πρέπει να δοθεί ένα μήνα μετά την υποβολή της αίτησης.
nicholas λεει:Νοέμβριος 10th, 2013
ΩΡΑΙΑ…ΣΑΣ ΕΥΧΑΡΙΣΤΩ ΠΟΛΥ!